wickkiey/tamil-wikipedia-chunked huggingface dataset:
# பில்வாரா மக்களவைத் தொகுதி

## நாடாளுமன்ற உறுப்பினர்கள்

| 1952 | அரி ராம் நத்தானி | அகில பாரதிய இராம ராஜ்ய பரிசத் |
| --- | --- | --- |
| 1957 | இரமேசு சந்திர வியாசு | இந்திய தேசிய காங்கிரசு |
| 1962 | கே.எல். சிறீமாலி |  |
| 1967 | இரமேசு சந்திர வியாசு |  |
| 1971 | கேமேந்திர சிங் பனேரா | பாரதிய ஜனசங்கம் |
| 1977 | ரூப்லால் சோமானி | ஜனதா கட்சி |
| 1980 | கிர்தாரி லால் வியாசு | இந்திய தேசிய காங்கிரசு (ஐ.) |
| 1984 | இந்திய தேசிய காங்கிரசு |  |
| 1989 | கேமேந்திர சிங் பனேரா | ஜனதா தளம் |
| 1991 | சிவ் சரண் மாத்தூர் | இந்திய தேசிய காங்கிரசு |
| 1996 | சுபாசு பகேரியா | பாரதிய ஜனதா கட்சி |
| 1998 | இராம்பால் உபாத்யாய் | இந்திய தேசிய காங்கிரசு |
| 1999 | வி. பா. சிங் பட்னோர் | பாரதிய ஜனதா கட்சி |
| 2004 |  |  |
| 2009 | சி. பி. ஜோசி | இந்திய தேசிய காங்கிரசு |
| 2014 | சுபாசு பகேரியா | பாரதிய ஜனதா கட்சி |
| 2019 |  |  |
| 2024 | தாமோதர் அகர்வால் |  |
# தாமோதர் அகர்வால்

**தாமோதர் அகர்வால்** (*Damodar Agarwal*) என்பவர் இராசத்தானைச் சேர்ந்த இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். அகர்வால் 2024ஆம் ஆண்டு நடைபெற்ற இந்தியப் பொதுத் தேர்தலில் இராசத்தான் மாநிலம் பில்வாரா மக்களவைத் தொகுதியில் பாஜக சார்பில் போட்டியிட்டு 18வது மக்களவை உறுப்பினராக உள்ளார்.
# தாமோதர் அகர்வால்

## கல்வி

அகர்வால் தனது இளங்கலை வணிகவியல் மற்றும் முதுகலைப் பட்டங்களை இராசத்தான் பல்கலைக்கழகத்தில் பெற்றுள்ளார்.
# தாமோதர் அகர்வால்

## அரசியல் வாழ்க்கை

அகர்வால் தற்போது பில்வாரா மக்களவைத் தொகுதியின் மக்களவை உறுப்பினராகப் பணியாற்றுகிறார். 2024 இந்தியப் பொதுத் தேர்தலில் 354,606 வாக்குகள் வித்தியாசத்தில் தனது நெருங்கிய போட்டியாளரான சி. பி. ஜோசியினைத் தோற்கடித்துத் தேர்ந்தெடுக்கப்பட்டார்.
# மைக்ரிசாலசு மல்லானி

**மைக்ரிசாலசு மல்லானி** (*Micrixalus mallani*) என்பது *மைக்கிரிசலிடே* குடும்பத்தைச் சேர்ந்த ஒரு தவளை சிற்றினம் ஆகும்.இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி ஆகும்.  
இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகளும் ஆறுகளும் ஆகும்.  
1998 முதல் கள ஆய்வில் பங்கேற்ற மல்லான் கனியின் பெயரானது இந்தச் சிற்றினத்திற்கு இடப்பட்டுள்ளது.
# மைக்ரிசாலசு நிலுவசேய்

**மைக்ரிசாலசு நிலுவசேய்** (*Micrixalus niluvasei*) என்பது *மைக்கிரிசலிடே* குடும்பத்தைச் சேர்ந்த புதிதாக விவரிக்கப்பட்ட தவளைகளின் சிற்றினமாகும். இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி.  
இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் மற்றும் ஆறுகள் ஆகும்.
# செர்னோவைட்டு-(Y)

**செர்னோவைட்டு-(Y)** (*Chernovite-(Y)*) என்பது (மீண்டும் மீண்டும் வரும் அலகு) YAsO<sub>4</sub>) என்ற வாய்பாடு கொண்ட ஒரு கனிமமாகும். முதன் முதலில் 1967 ஆம் ஆண்டில் உருசியாவில் கண்டுபிடிக்கப்பட்டது. உருசிய புவியியலாளர் அலெக்சாண்டர் ஏ. செர்னோவ் நினைவாக கனிமத்திற்கு செர்னோவைட்டு எனப் பெயரிடப்பட்டது. பின்னொட்டு (Y) 1987 ஆம் ஆண்டில் சேர்க்கப்பட்டது. செர்னோவைட்டு-(Y) நிறமற்றது முதல் வெளிர் மஞ்சள் நிறத்தில் கண்ணாடி பளபளப்புடன் காணப்படுகிறது. நாற்கோணக படிக அமைப்பை ஏற்றுக் கொண்டுள்ளது. கனிமத்தில் இட்ரியம், ஆர்சனிக்கு மற்றும் ஆக்சிசன் தனிமங்கள் 1:1:4 விகிதத்தில் கலந்துள்ளன. 4.866கி/செ.மீ<sup>3</sup> என்ற குறிப்பிட்ட ஒப்படர்த்தியைக் கொண்டுள்ளது.  
செனோடைம் கனிமக் குழுவின் ஒரு பகுதியாகவும் செர்னோவைட்டு-(Y) உள்ளது.
# பினாங்கு இந்திய பாரம்பரிய அருங்காட்சியகம்

**பினாங்கு இந்திய பாரம்பரிய அருங்காட்சியகம்** (மலாய்: *Muzium Warisan India Pulau Pinang*) என்பது மலேசியா, பினாங்கு, ஜார்ஜ் டவுன் மாநகரில் உள்ள ஓர் அருங்காட்சியகம் ஆகும். இந்த அருங்காட்சியகம் பினாங்கு மாநில இந்திய சமூகத்தின் வரலாற்றைப் பற்றிது ஆகும். இந்த அருங்காட்சியகம் 1930களிலிருந்து பாதுகாக்கப்பட்ட 2,000-க்கு மேற்பட்ட மலேசிய இந்தியர் சமூகத்துடன் தொடர்புடைய பொருட்களை கொண்டுள்ளது..
# பினாங்கு இந்திய பாரம்பரிய அருங்காட்சியகம்

## திறப்பு நேரம்

இந்த அருங்காட்சியகம் ஒவ்வொரு நாளும் காலை 10 மணி முதல் மாலை 4 மணி வரை திறக்கிறது..
# பினாங்கு இந்திய பாரம்பரிய அருங்காட்சியகம்

## இடம்

இந்த அருங்காட்சியகம் பினாங்கில் உள்ள ஜாலான் மக்கலிஸ்டர் சாலையில் உள்ள பினாங்கு இந்து அறநிலைய வாரியம் அலுவலக வளாகத்தில் அமைந்துள்ளது.
# அனைத்து புனிதர் ஆலயம் , தைப்பிங்

**தைப்பிங் அனைத்து புனிதர் ஆலயம்** (ஆங்கிலம்: *All Saints' Church, Taiping*) என்பது மலேசியா, பேராக், லாருட், மாத்தாங், செலாமா மாவட்டம், தைப்பிங் நகரில் அமைந்துள்ள ஒரு தேவாலயம் ஆகும்.  
இது மலாயா கூட்டமைப்பு மாநிலங்களில் முதன்முதலாக நிறுவப்பட்ட தேவாலயமாகும். 1886-ஆம் ஆண்டு நிறுவப்பட்டு, 1887-ஆம் ஆண்டு அர்ப்பணிக்கப்பட்டது.  
தாமிங் சாரி பிரதான சாலையில் அமைந்துள்ள இந்த தேவாலயம், தைப்பிங் நகரத்தின் புறப்பகுதியில் உள்ளது.
# தென் கிழக்கு ஆசியாவின் மாகாண திருச்சபை

**<div>தென்கிழக்கு ஆசியாவில் ஆங்கிலிக்கன் தேவாலயத்தின் மாகாண கிரெஸ்ட்</div>**  
| புராட்டஸ்டன்ட் |
| --- |
தெற்கு கிழக்கு ஆசிய மாகாண திருச்சபை என்பது 1996 இல் உருவாக்கப்பட்ட, குச்சிங், சபா, சிங்கப்பூர் மற்றும் மேற்கு மலேசியாவின் நான்கு பேராலயங்களைக் கொண்ட, அங்கிளிகன் கூட்டமைப்பின் ஒரு சுயாட்சி உறுப்பினராகும்..  
மாகாணத்திற்குள் சுமார் 98,000 ஆங்கிலிக்கர்கள் உள்ளனர், மேலும் தற்போதைய பெருநகர பேராயரும் மாகாணத்தின் முதன்மையானவரும் சிங்கப்பூரின் ஆயர் டைட்டஸ் சுங் ஆவார்.
# தென் கிழக்கு ஆசியாவின் மாகாண திருச்சபை

## உறுப்பினர் நிலை

33. 9 மில்லியன் மக்கள் தொகையில் குறைந்தது 98,000 ஆங்கிலிக்கர்கள் உள்ளனர்.
# தென் கிழக்கு ஆசியாவின் மாகாண திருச்சபை

## அமைப்பு.

தென்கிழக்கு ஆசியாவின் மாகாணத்தின் திருச்சபையின் அரசியல் எபிஸ்கோபலியன் தேவாலய நிர்வாகமாகும், இது மற்ற ஆங்கிலிக்கன் தேவாலயங்களைப் போலவே உள்ளது. தேவாலயம் மறைமாவட்டங்களாக ஒழுங்கமைக்கப்பட்ட புவியியல் பாரிஷ்களின் அமைப்பை பராமரிக்கிறது. மாகாணம் நான்கு மறைமாவட்டங்களாக பிரிக்கப்பட்டுள்ளது. மேலும், குச்சிங், மேற்கு மலேசியா மற்றும் சிங்கப்பூர் மறைமாவட்டங்கள் மேலும் தலைமை மதகுருமார்கள் மற்றும் மறைமாவட்டங்களாக பிரிக்கப்பட்டுள்ளன.  
- குச்சிங் மறைமாவட்டம்
- சபா மறைமாவட்டம்
- சிங்கப்பூர் ஆங்கிலிகன் மறைமாவட்டம்
- மேற்கு மலேசிய மறைமாவட்டம்
# தியோ பெங் ஹோக்

**தியோ பெங் ஹோக்** (மலாய்; ஆங்கிலம்: *Teoh Beng Hock*; சீனம்: 赵明福) (20 ஏப்ரல் 1979 - 16 சூலை 2009) என்பவர் சிலாங்கூர் மாநில சட்டமன்ற உறுப்பினரும்; சிலாங்கூர் மாநில ஆட்சிக்குழு உறுப்பினருமான இயான் யோங் இயான் வான் என்பவரின் உதவியாளர்; மற்றும் சிறப்பு அதிகாரியும் ஆவார்.  
சின் சியூ சிட் போ *(Sin Chew Jit Poh)* எனும் மலேசிய சீன நாளிதழின் செய்தியாளராகவும் பணிபுரிந்தவர்.
# தியோ பெங் ஹோக்

## பொது

சூலை 15, 2009 அன்று, சிலாங்கூர் மாநிலத்தின், செரி கெம்பாங்கான் சட்டமன்றத் தொகுதிக்கான நிதி ஒதுக்கீடு விசாரணையில் உதவுவதற்காக, மலேசிய ஊழல் எதிர்ப்பு ஆணையத்தின் அதிகாரிகளினால் தியோ பெங் ஹோக் அழைத்து வரப்பட்டார்.
# தியோ பெங் ஹோக்

## பொது

### அரச விசாரணைக் குழு

எதிர்க்கட்சியான பாக்காத்தான் ராக்யாட்டின் தலைவர்களும் மத்திய அரசு அதிகாரிகள் சிலரும், தியோ பெங் ஹோக்கின் கொலையை விசாரிக்க அரச விசாரணைக் குழுவை அமைக்க வேண்டும் என்று அழைப்பு விடுத்தனர்."  
சூன் 20, 2018 அன்று, தியோ பெங் ஹோக் வழக்கு; மற்றும் அல்தான்தூயா சாரிபூ கொலை *(Murder of Shaariibuugiin Altantuyaa)* ஆகியவற்றை மீண்டும் விசாரிக்க அப்போதைய பிரதமர் மகாதீர் முகமது கட்டளையிட்டார்.
# தியோ பெங் ஹோக்

## ஊழல் விசாரணை

சிலாங்கூர் மாநிலத்தின் நிதி ஒதுக்கீடுகளைத் தவறாகப் பயன்படுத்தி இருக்கலாம் என்பதன் தொடர்பாக மலேசிய ஊழல் எதிர்ப்பு ஆணையத்தின் அதிகாரிகளினால் விசாரிக்கப்பட்ட சிலாங்கூர் மாநில சட்டமன்ற உறுப்பினர்கள்; மற்றும் சிலாங்கூர் மாநில ஆட்சிக்குழு உறுப்பினர்கள் எழுவரில்; செரி கெம்பாங்கான் சட்டமன்ற உறுப்பினர் இயான் யோங் இயான் வான் என்பவரும் ஒருவர் ஆவார்.  
15 ஜூலை 2009 அன்று, சா ஆலாமில் உள்ள சிலாங்கூர் மாநிலச் செயலகக் கட்டிடத்தில் உள்ள சட்டமன்ற உறுப்பினர் இயான் யோங் இயான் வானின் அலுவலகத்திற்கு மலேசிய ஊழல் எதிர்ப்பு ஆணையத்தின் அதிகாரிகள் சென்றனர்.
# தியோ பெங் ஹோக்

## ஊழல் விசாரணை

### மலேசிய ஊழல் தடுப்பு ஆணையத்தின் நடவடிக்கை

கீழ்க்காணும் சட்டமன்ற உறுப்பினர்களும் விசாரிக்கப்பட்டனர்.  
- திரேசா கோக் (கின்ராரா சட்டமன்றத் தொகுதி)
- அன்னா இயோ (சுபாங் சட்டமன்றத் தொகுதி)
- எலிசபெத் வோங் (புக்கிட் லஞ்சான் சட்டமன்றத் தொகுதி)
- டாக்டர் சீ விங் யின் (டாமன்சாரா உத்தாமா சட்டமன்றத் தொகுதி)
- எட்வர்ட் லீ (புக்கிட் காசிங் சட்டமன்றத் தொகுதி)  
2008-ஆம் ஆண்டு மலேசியப் பொதுத் தேர்தலுக்குப் பிறகு, எதிர்க்கட்சிகளின் கைகளில் மலேசியாவின் 5 மாநில அரசுகள் வீழ்ந்தன. அவற்றுள் சிலாங்கூர் மாநிலமும் ஒன்றாகும். சிலாங்கூர் மாநிலத்தைக் கைப்பற்றிய பாக்காத்தான் அரப்பான் அரசாங்கம், சிலாங்கூர் சட்டமன்ற உறுப்பினர்களுக்கு ஒவ்வோர் ஆண்டும் RM 500,000 ரிங்கிட், அந்தந்தப் பகுதிகளின் சமூகத் திட்டங்களுக்கு நிதியளித்து வந்தது.
# தியோ பெங் ஹோக்

## தற்போதைய நிலை

தியோவின் இறப்பை நீதித்துறை மறுஆய்வு செய்ய வேண்டும் என அவரின் குடும்பத்தினர் செய்த விண்ணப்பத்தின் மீதான தீர்ப்பு, **2024 அக்டோபர் 29-ஆம் தேதி** வழங்கப்படும் என கோலாலம்பூர் உயர் நீதிமன்றம் அறிவித்துள்ளது.
# தியோ பெங் ஹோக்

## தனிப்பட்ட விவரங்கள்

தியோ பெங் ஹோக், 20 ஏப்ரல் 1979-இல், அலோர் காஜா, மலாக்காவில் பிறந்தார். மலேசிய தேசிய பல்கலைக்கழகத்தில் பட்டம் பெற்றார். சின் சியூ சிட் போ *(Sin Chew Jit Poh)* எனும் மலேசிய சீனப் பத்திரிகையில் செய்தியாளராகத் தன் வாழ்க்கையைத் தொடங்கினார்.  
17 சூலை 2009 அன்று, அதாவது அவரின் இறப்பிற்கு மறுநாள், சோ ஷெர் வெய் *(Soh Sher Wei)* என்பவரைத் திருமணம் செய்யவிருந்தார்.
# தியோ பெங் ஹோக்

## மலேசிய அமைச்சரவை

தியோவின் மரணத்தைத் தொடர்ந்து 2009 சூலை 22-ஆம் தேதி நடைபெற்ற வாராந்திர மலேசிய அமைச்சரவைக் கூட்டத்தில், சிலாங்கூர் அரசாங்கத்தின் மீதான ஊழல் குற்றச்சாட்டுகளின் விசாரணையில் ஈடுபட்டிருந்த மலேசிய ஊழல் தடுப்பு ஆணையத்தின் அதிகாரிகள் அனைவரையும், அமைச்சரவை இடமாற்றம் செய்தது.  
மலேசிய ஊழல் தடுப்பு ஆணையத்தின் விசாரணை நடைமுறைகள் குறித்து அரச விசாரணை ஆணையம் நிறுவப்படுவதற்கும் அமைச்சரவை முடிவு செய்தது.
# தியோ பெங் ஹோக்

## பேரணிகள்

### மக்களவை உறுப்பினர் மாணிக்கவாசகம் கைது

16 சூலை 2009 அன்று, காப்பார் மக்களவை உறுப்பினர் மாணிக்கவாசகம் சுந்தரம்; மற்றும் சிலாங்கூர் மாநில ஆட்சிக்குழு உறுப்பினர் டாக்டர். சேவியர் ஜெயக்குமார் ஆகியோரும் அவர்களின் ஆதரவாளர்களும் சிலாங்கூர் காவல் துறையினரின் அனுமதியின்றி தியோ பெங் ஹோக் தொடர்பான கூட்டத்தை நடத்தியதற்காகக் கைது செய்யப்பட்டனர். பின்னர் அவர்கள் விடுவிக்கப்பட்டனர்.  
19 ஜூலை 2009 அன்று, தியோ பெங் ஹோக்கிற்கு நீதி கோரி 3,000-க்கும் மேற்பட்டவர்கள் சிலாங்கூர், அரங்கத்தில் கூடினர். பங்கேற்பாளர்கள் அரங்கத்தைச் சுற்றிலும் "தியோ பெங் ஹோக்கிற்கு நீதி" என்ற பதாகைகளை ஏந்தி நின்றனர்.  
லிம் கிட் சியாங், சிலாங்கூர் முதல்வர் டான்ஸ்ரீ அப்துல் காலிட் இப்ராகிம், பினாங்கு முதல்வர் லிம் குவான் எங், மத்திய பாஸ் குழு உறுப்பினர் டத்தோ உசாம் மூசா ஆகியோர் பார்வையாளர்களாகக் கலந்து கொண்டனர்.
# பொல்லப்பள்ளி

**பொல்லபள்ளி** (Bollapalle) இந்திய மாநிலமான ஆந்திராவின் பால்நாடு மாவட்டத்தில் உள்ள ஒரு கிராமமாகும். இது நரசராவ்பேட்டை வருவாய் பிரிவில் உள்ள பொல்லப்பள்ளி மண்டலத்தின் தலைமையகமுமாகும். .
# பொல்லப்பள்ளி

## புவியியல்

பொல்லப்பள்ளி 16°29′32′′N 80°00′32′′E என்ற அடையாள ஆள்கூறுகளில் அமைந்துள்ளது. இக்கிராமம் 1344 எக்டேர் (3,320 ஏக்கர்) பரப்பளவில் பரவியுள்ளது.
# பொல்லப்பள்ளி

## ஆட்சி

பொல்லப்பள்ளி கிராம பஞ்சாயத்து என்பது கிராமத்தின் உள்ளாட்சி அமைப்பாகும். இவ்வமைப்பு வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.
# பொல்லப்பள்ளி

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 13 பள்ளிகள் உள்ளன. இந்த பள்ளிகளில் 8 மாவட்ட பரிசத் நடத்தும் பள்ளிகளாகும். ஒரு மாதிரிப்பள்ளி, அனைவருக்கும் கல்வி திட்டத்தில் அமைந்த ஒரு **கத்தூரிபா காந்தி பாலிகா வித்யாலயா** மற்றும் 3 தனியார் பள்ளிகள் இதில் அடங்கும்.
# இலங்கை நாடாளுமன்றத் தேர்தல், 2024

இலங்கையின் **நாடாளுமன்றத் தேர்தல்கள்** (*Parliamentary elections*) 17-வது நாடாளுமன்றத்திற்காக (இலங்கைக் குடியரசின் 10-வது நாடாளுமன்றத்திற்காக) 225 உறுப்பினர்களைத் தேர்ந்தெடுக்க 2024 நவம்பர் 14 இல் நடைபெற்றது. இலங்கையின் 16-வது நாடாளுமன்றம் 2024 செப்டம்பர் 24 இல் கலைக்கப்பட்டது. புதிய நாடாளுமன்றத்திற்கான வேட்பாளர் நியமனப் பத்திரங்கள் 2024 அக்டோபர் 4 முதல் 11 வரை ஏற்றுக்கொள்ளப்பட்டன.  
தேர்தல் முடிவு, அண்மையில் தேர்ந்தெடுக்கப்பட்ட அரசுத்தலைவர் அனுர குமார திசாநாயக்க தலைமையிலான இடதுசாரி தேசிய மக்கள் சக்தி கூட்டணிக்கு மகத்தான வெற்றியாக அமைந்தது. தேசிய மக்கள் சக்தி 159 இருக்கைகளை வென்றது, வரலாற்றில் எந்தவொரு இலங்கை அரசியல் கட்சியையும் விடவும், நாட்டின் வரலாற்றில் இரண்டாவது அதிக விகிதமான இருக்கைகளைப் பெற்றுள்ளது, அத்துடன் மட்டக்களப்பு தவிர்ந்த அனைத்து மாவட்டங்களிலும் இது வெற்றி பெற்றது. 1977 ஆம் ஆண்டுக்குப் பின்னர் தனிக் கட்சியொன்று மூன்றில் இரண்டு பெரும்பான்மையைப் பெற்ற முதல் தேர்தல் இதுவாகும். முதன்முறையாக யாழ்ப்பாணத் தேர்தல் மாவட்டத்தில் தமிழ் தேசிய அரசியல் கட்சி அல்லாத ஒரு கட்சியாக அது வெற்றி பெற்றது. இந்தத் தேர்தலில் 21 பெண் உறுப்பினர்கள் தேர்ந்தெடுக்கப்பட்டமை, இலங்கையின் நாடாளுமன்ற வரலாற்றில் அதிகூடிய பதிவாகும்,, மேலும் 150 இற்கும் மேற்பட்ட உறுப்பினர்கள் முதல் முறையாகத் தேர்ந்தெடுக்கப்பட்டனர்.  
தேர்தலுக்குப் பின், தேர்ந்தெடுக்கப்பட்ட புதிய நாடாளுமன்றம் 2024 நவம்பர் 21 இல் கூடியது.
# இலங்கை நாடாளுமன்றத் தேர்தல், 2024

## பின்னணி

### தேர்தலுக்கு முந்தைய அரசியல் சூழல்

2020 ஆகத்து 5 அன்று நடைபெற்ற 2020 நாடாளுமன்றத் தேர்தலில் மகிந்த ராசபக்ச தலைமையிலான சிறீலங்கா சுதந்திர மக்கள் கூட்டமைப்பு பெரும் வெற்றியைப் பெற்றது.  
இந்த நிகழ்வுகள் கோட்டாபய ராஜபக்ச நாட்டை விட்டு வெளியேறி அரசுத்தலைவர் பதவியைத் துறக்க வழிவகுத்தது, அதே நேரத்தில் மகிந்த ராசபக்சவும் பிரதமர் பதவியில் இருந்து விலகினார். ரணில் விக்கிரமசிங்க தொடக்கத்தில் பிரதமராக நியமிக்கப்பட்டார், பின்னர் கோத்தபய ராஜபக்சவின் பதவி விலகலைத் தொடர்ந்து பதில் அரசுத்தலைவரானார். 2022 சூலை 20 இல் நடந்த நாடாளுமன்ற வாக்கெடுப்பில், கோட்டாபயவின் எஞ்சிய பதவிக் காலத்தை நிறைவு செய்யும் பணிக்காக விக்கிரமசிங்க இலங்கையின் 9-வது அரசுத்தலைவராகத் தேர்ந்தெடுக்கப்பட்டார்.  
2024 செப்டெம்பர் 21 அன்று நடைபெற்ற அரசுத்தலைவர் தேர்தலில், அனுர குமார திசாநாயக்க தனது முக்கிய போட்டியாளர்களான எதிர்க்கட்சித் தலைவர் சஜித் பிரேமதாச, ரணில் விக்கிரமசிங்க ஆகியோரைத் தோற்கடித்து இலங்கையின் 10-ஆவது அரசுத்தலைவராக ஆனார்.
# இலங்கை நாடாளுமன்றத் தேர்தல், 2024

## பின்னணி

### தேர்தல் முறைமை

நாடாளுமன்றத்தில் 225 உறுப்பினர்கள் ஐந்தாண்டு காலத்திற்கு தேர்ந்தெடுக்கப்படுகின்றனர். 196 உறுப்பினர்கள் 22 பல-உறுப்பினர்கள் கொண்ட தேர்தல் மாவட்டங்களில் இருந்து திறந்த பட்டியல் விகிதாசாரப் பிரதிநிதித்துவ முறை மூலம் தேர்ந்தெடுக்கப்படுகிறார்கள்; வாக்காளர்கள் தாங்கள் வாக்களிக்கும் கட்சிப் பட்டியலில் மூன்று வேட்பாளர்களை விருப்பத் தெரிவு மூலம் வரிசைப்படுத்தலாம். ஏனைய 29 இடங்கள் தேசியப் பட்டியலிலிருந்து தெரிவுசெய்யப்பட்டு, கட்சியின் செயலாளர்களால் நியமிக்கப்பட்ட பட்டியல் அங்கத்தவர்கள் மற்றும் கட்சி பெறும் நாடளாவிய விகிதாசார வாக்குகளின்படி இடங்கள் ஒதுக்கப்படுகின்றன.  
நாடாளுமன்றத்தைக் கலைக்கும் ஒவ்வொரு பிரகடனமும் வர்த்தமானியில் வெளியிடப்பட வேண்டும், வேட்புமனு தாக்கல் காலம், தேர்தல் தேதி ஆகியனவும் குறிப்பிடப்பட வேண்டும். புதிய நாடாளுமன்றத்தின் முதல் கூட்டம் முந்தைய நாடாளுமன்றம் கலைக்கப்பட்ட மூன்று மாதங்களுக்குள் நிகழ வேண்டும்.  
18 வயதிற்கு மேற்பட்ட இலங்கைக் குடியுரிமை பெற்ற ஒருவர், ஒவ்வொரு ஆண்டும் சூன் 1 அன்று எந்த இடத்தில் சாதாரண வதிவாளராக இருக்கின்றாரோ அந்த இடத்தில் தனது வாக்கைப் பதிவு செய்து கொள்ளலாம். தேர்தலில் வாக்களிப்பது கட்டாயமல்ல. ஒவ்வொரு வாக்காளரும் தத்தம் ஆளடையாளத்தை செல்லுபடியான ஆளடையாள ஆவணம் ஒன்றின் மூலம் நிரூபிக்க வேண்டும்.
# இலங்கை நாடாளுமன்றத் தேர்தல், 2024

## பின்னணி

### தேர்தல் முறைமை

#### உறுப்பினர் பங்கீட்டில் மாற்றங்கள்: 2020 முதல் 2024 வரை

இலங்கைத் தேர்தல் ஆணையம் 2024 நாடாளுமன்றத் தேர்தலில் ஒவ்வொரு தேர்தல் மாவட்டத்திலிருந்தும் தேர்ந்தெடுக்கப்படும் உறுப்பினர்களின் எண்ணிக்கை, வேட்பு மனுவில் பட்டியலிடப்பட்டுள்ள வேட்பாளர்களின் எண்ணிக்கை, சுயேச்சைக் குழுக்களிடமிருந்து தேவைப்படும் வைப்புத்தொகை பற்றிய விவரங்களை வெளியிட்டது. அங்கீகரிக்கப்பட்ட அரசியல் கட்சிகளுக்கு வைப்பில் இருந்து விலக்கு அளிக்கப்பட்டுள்ளது.  
**2020 முதல் 2024 வரை உறுப்பினர் எண்ணிக்கை மாற்றம்**  
| மாவட்டம் | பதிவு செய்யப்பட்ட
வாக்காளர்கள் | ஒதுக்கப்பட்ட உறுப்பினர்களின்
எண்ணிக்கை |  |  |  |
| --- | --- | --- | --- | --- | --- |
| அம்பாறை | 513,979 | 555,432 | 7 | 7 | – |
| அனுராதபுரம் | 693,634 | 741,862 | 9 | 9 | – |
| பதுளை | 668,166 | 705,772 | 9 | 9 | – |
| மட்டக்களப்பு | 409,808 | 449,686 | 5 | 5 | – |
| கொழும்பு | 1,709,209 | 1,765,351 | 19 | 18 | 1 |
| காலி | 867,709 | 903,163 | 9 | 9 | – |
| கம்பகா | 1,785,964 | 1,881,129 | 18 | 19 | 1 |
| அம்பாந்தோட்டை | 493,192 | 520,940 | 7 | 7 | – |
| யாழ்ப்பாணம் | 571,848 | 593,187 | 7 | 6 | 1 |
| களுத்துறை | 972,319 | 1,024,244 | 10 | 11 | 1 |
| கண்டி | 1,129,100 | 1,191,399 | 12 | 12 | – |
| கேகாலை | 684,189 | 709,622 | 9 | 9 | – |
| குருணாகல் | 1,348,787 | 1,417,226 | 15 | 15 | – |
| மாத்தளை | 407,569 | 429,991 | 5 | 5 | – |
| மாத்தறை | 659,587 | 686,175 | 7 | 7 | – |
| மொனராகலை | 372,155 | 399,166 | 6 | 6 | – |
| நுவரெலியா | 577,717 | 605,292 | 8 | 8 | – |
| பொலன்னறுவை | 331,109 | 351,302 | 5 | 5 | – |
| புத்தளம் | 614,374 | 663,673 | 8 | 8 | – |
| இரத்தினபுரி | 877,582 | 923,736 | 11 | 11 | – |
| திருகோணமலை | 288,868 | 315,925 | 4 | 4 | – |
| வன்னி | 287,024 | 306,081 | 6 | 6 | – |
| தேசியப் பட்டியல் | 29 | 29 | – |  |  |
| மூலம்:இலங்கை தேர்தல் ஆணையம் (Election Commission) |  |  |  |  |  |
| 4-10 அக்டோபர் 2024 | வேட்பு மனுக்கள் ஏற்கப்படுதல் |  |  |  |  |
| 14 நவம்பர் 2024 | வியாழக்கிழமை | தேர்தல் நாள் | } |  |  |
# இலங்கை நாடாளுமன்றத் தேர்தல், 2024

## போட்டியிட்ட கட்சிகள்

| வாக்கு (%) | இருக்கைகள் |
| --- | --- |
# இலங்கை நாடாளுமன்றத் தேர்தல், 2024

## போட்டியிட்ட கட்சிகள்

### போட்டியிட்ட மொத்த வேட்பாளர்களின் எண்ணிக்கை

மொத்தம் 8,821 வேட்பாளர்கள் நாடாளுமன்றத் தேர்தலில் போட்டியிடுகிறார்கள் என்று தேர்தல் ஆணையம் 2024 அக்டோபர் 12 அன்று ஒரு ஊடக வெளியீட்டில் அறிவித்தது. இதில் 5,564 வேட்பாளர்கள் பதிவு செய்யப்பட்ட அரசியல் கட்சிகளின் பிரதிநிதிகளாகவும், 3,257 பேர் சுயேச்சைகளாகவும் போட்டியிட்டனர்.
# இலங்கை நாடாளுமன்றத் தேர்தல், 2024

## வாக்களிப்பு

### அஞ்சல் வாக்களிப்பு

தேர்தல் ஆணையம் முதலில் 2024 அக்டோபர் 1-8 வரை அஞ்சல் மூலம் வாக்களிக்கும் விண்ணப்பங்களை ஏற்றுக்கொண்டது, ஆனால் காலக்கெடு 2024 அக்டோபர் 10 இசீநே 24:00 வரை நீடிக்கப்பட்டது. தேர்தல் கடமைகளில் ஈடுபடும் முன்-அங்கீகரிக்கப்பட்ட அதிகாரிகளுக்கு மட்டுமே அஞ்சல் மூலம் வாக்களிக்கும் வசதி கிடைக்கும். அங்கீகரிக்கப்பட்ட வாக்காளர்கள் 2024 அக்டோபர் 30, நவம்பர் 1, நவம்பர் 4, நவம்பர் 7-8 ஆகிய தேதிகளில் தேர்தல் ஆணையம் வழங்கிய அட்டவணையின்படி வாக்களித்தனர்.
# இலங்கை நாடாளுமன்றத் தேர்தல், 2024

## முடிவுகள்

### தேசிய முடிவுகள்

<section begin="2024 Parliamentary election national summary"/>
<section end="2024 Parliamentary election national summary"/>
# லப்பர் பந்து

**லப்பர் பந்து** (*Lubber Pandhu*) என்பது 2024 இல் வெளிவந்த இந்தியத் தமிழ்த் திரைப்படமாகும். விளையாட்டு தொடர்பான இந்நாடகத் திரைப்படத்தில் ஹரீஷ் கல்யாண், அட்டகத்தி தினேஷ் ஆகியோர் முக்கிய வேடங்களில் நடித்திருந்தனர். சஞ்சனா கிருஷ்ணமூர்த்தி, சுவசிகா, பாலா சரவணன், காளி வெங்கட், கீதா கைலாசம், தேவதர்சினி, ஜென்சன் திவாகர் ஆகியோரும் நடித்திருந்தனர்.  
இப்படம் மார்ச் 2023 இல் *லப்பர் பந்து* என்ற அதிகாரப்பூர்வப் பெயரில் அறிவிக்கப்பட்டது. முதன்மைப் படம் எடுக்கும் பணி ஏப்ரல் மாதம் தொடங்கியது. இப்படத்திற்கு ஷான் ரோல்டன் இசையமைக்க, தினேஷ் புருஷோத்தமன் ஒளிப்பதிவும், மதன் கணேஷ் படத்தொகுப்பும் மேற்கொண்டனர். இத்திரைப்படம் விமர்சகர்களிடமிருந்தும் பார்வையாளர்களிடமிலிருந்தும் பரவலான பாராட்டைப் பெற்றது.
# லப்பர் பந்து

## தயாரிப்பு

இத்திரைப்படத்தை இயக்கிய அறிமுக இயக்குநர் தமிழரசன் பச்சமுத்து
இதற்கு முன்னர் கனா, சிகை, *எஃப். ஐ. ஆர்*, *நெஞ்சுக்கு நீதி*, போன்ற திரைப்படங்களில் உதவி இயக்குநராகப் பணியாற்றினார். இப்படத்தில் நடிப்பதற்கு முன்னர் ஹரீஷ் கல்யாண் கடைசியாக 2023 மார்ச் மாதத்தில் காதல் நகைச்சுவை தொடர்பான ஓ மணப்பெண்ணே! திரைப்படத்தில் நடித்திருந்தார். குற்றவியல் பரபரப்பூட்டும் தொடரான *வதந்தி* தொடரில் நடித்த சுவாசிகாவுடன், சஞ்சனா, அட்டகத்தி தினேஷ் ஆகியோர் இப்படத்தில் முக்கியக் கதாபாத்திரங்களில் நடித்துள்ளனர்.  
முதன்மை புகைப்படம் எடுக்கும் பணி, ஏப்ரல் 2023 நடுப்பகுதியில் தொடங்கியது. 2023 சூலை 7 அன்று தயாரிப்பாளர்கள் பின்னணி கொடுக்கும் செயல்முறை தொடங்கியுள்ளதாக அறிவித்தனர்.
# நானோரானா பொலூனினி

**நானோரானா பொலூனினி** (*Nanorana polunini*) என்பது பொதுவாக **லாங்டாங் பா தவளை**, **ஔமித் தவளை**, பொல்யூனின் பா தவளை, பொல்யூனின் முட்தவளை என அழைக்கப்படுகிறது. இது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது தெற்கு திபெத்தில் உள்ள நியாலம் கவுண்டியில் (சீனா) நேபாளம், மற்றும் காஷ்மீர்-இந்தியா பகுதிகளில் காணப்படுகிறது.
# நானோரானா கோனென்சிசு

**நானோரானா கொனன்சிசு** (*Nanorana conaensis*) என்பது கோனா பா தவளை, கோனா முட்த்தவளை எனப் பொதுவாக அழைக்கப்படுகிறது. இது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இதன் பெயர் திபெத் கோனா கவுண்டியில் உள்ள மாமா என்ற இதன் வகை இருப்பிடத்தைக் குறிக்கிறது. இது சமீபத்தில் பூட்டானிலும் காணப்படுவது பதிவாகியுள்ளது. இதன் இயற்கையான வாழிடங்கள் மிதவெப்ப மண்டல ஈரமான மலைக் காடுகள், உயரமான புதர் நிலங்கள் மற்றும் ஆறுகள் ஆகும்.
# இந்திய இராணுவச் சமிக்கைகள் படை

**இந்திய இராணுவச் சமிக்கைகள் படை** (*Indian Army Corps of Signals*), இந்தியத் தரைப்படையின் அங்கமாகும். இச்சமிக்கைப் படையினர் தரைப்படையினரின் தகவல் தொடர்புக்கு ரேடியா சமிக்கைக் கருவிகளை இயக்குவதற்கு பொறுப்பானவர்கள். இப்படையணியின் தலைவர் லெப்டினண்ட் ஜெனரல் மற்றும் கட்டளைத் தலைவர் ஒரு கர்ணல் பதவி தரத்தில் உள்ளார்.இப்படையணி 1911ஆம் ஆண்டில் நிறுவப்பட்டது. இது இந்தியத் தரைப்படையின் கீழ் இயங்கும் ஒரு படையாகும்.
# இந்திய இராணுவச் சமிக்கைகள் படை

## இந்திய தரைப்படைக்கு சமிக்கைகள் படையின் பங்கு

இந்தியத் தரைப்படையினரின் தகவல் தொடர்பு வலைதளத்தை உருவாக்குதல், நிர்வகித்தல் மற்றும் இயக்குதல் ஆகும். தற்போது செயற்கைக்கோள் தகவல் தொடர்பு, சைபர் செயல்பாடுகள் மற்றும் மின்னணு போர் வரை வளர்ச்சியடைந்துள்ளது. அனைத்து பருவ நிலைகளிலும் பாதுகாப்பான மற்றும் திறமையான தகவல்தொடர்புகளை பராமரிக்க இந்திய இராணுவத்திற்கு உதவுகிறது. அனைத்து மட்டங்களிலும் உள்ள படைத்தலைவர்களுடன் திறம்பட தொடர்பு கொள்ள முடியும் என்பதை இப்படை உறுதி செய்கிறது. இது செயல்பாடுகள் போரின் வெற்றிக்கு முக்கியமானது.  
இப்படையானது கட்டளை மற்றும் கட்டுப்பாட்டு மென்பொருளை உருவாக்க பாதுகாப்பு ஆராய்ச்சி மற்றும் வளர்ச்சி அமைப்பு மற்றும் பாரத் மின்னணுவியல் நிறுவனம் ஆகியவற்றுடன் இணைந்து செயல்படுகிறது.
# இந்திய இராணுவச் சமிக்கைகள் படை

## பயிற்சி மற்றும் தொழில்நுட்பம்

இப்படைப்பிரிவின் துருப்புக்களுக்கு ஜபல்பூர் நகரத்தில் உள்ள இராணுவத் தொலைத்தொடர்பு பொறியியல் கல்லூரியில் பயிற்சி வழங்கப்படுகிறது.
# இந்திய இராணுவச் சமிக்கைகள் படை

## கலந்து கொண்ட போர்கள்

- முதலாம் உலகப் போர்
- இரண்டாம் உலகப் போர்
- ஆங்கிலேய-பர்மியப் போர்கள்
- 1962 இந்திய-சீனப் போர்
- 1947- 48 இந்திய-பாகிஸ்தான் போர், 1947 - 1948
- 1971 இந்தியா-பாக்கிஸ்தான் போர்
- கார்கில் போர், 1999
# இந்திய இராணுவச் சமிக்கைகள் படை

## இதனையும் காண்க

- இராணுவத் தொலைத்தொடர்பு பொறியியல் கல்லூரி
# நானோரானா மெடாக்ஜென்சிசு

**நானோரானா மெடோஜென்சிசு** (*Nanorana medogensis*) எனும் மெடாக் முட் தவளை என்பது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும்.இது சீனா திபெத்தில் மட்டுமே காணப்படுகிறது. மேலும் இந்திய எல்லைக்கு அருகிலுள்ள தென்கிழக்கு திபெத்தில் உள்ள மெடாக் கவுண்டியில் உள்ள இதன் வகை வட்டாரத்திலிருந்து மட்டுமே அறியப்படுகிறது. இது காடுகள் நிறைந்த நீரோடைகளில் வாழ்கிறது. சில சமயங்களில் குளங்கள் மற்றும் குளங்களின் ஓரங்களிலும் காணப்படுகிறது.
# தீயத்தூர் சகஸ்ரலட்சுமீசுவரர் கோயில்

**சகஸ்ரலட்சுமீசுவரர் கோயில்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தின் ஆவுடையார் கோயில் ஊராட்சி ஒன்றியத்திற்கு உட்பட்ட தீயத்தூர் என்ற தீயத்தூர் வடகோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சகஸ்ரலட்சுமீசுவரர் மற்றும் தாயார் பெரியநாயகி ஆவர்.
# தீயத்தூர் சகஸ்ரலட்சுமீசுவரர் கோயில்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு தீயத்தூர் பகுதியில் இக்கோயில் கட்டப்பட்டுள்ளது.
# தீயத்தூர் சகஸ்ரலட்சுமீசுவரர் கோயில்

## தலவரலாறு

மகாவிஷ்ணு தினமும் சிவபூசை செய்யும் போது ஆயிரம் தாமரை மலர்களைக் கொண்டு சிவனை அர்ச்சித்து வழக்கம். ஒருநாள் பூசையின் போது ஆயிரம் மலர்களுக்கு ஒன்று குறைவானதால் அவருடைய கண்ணை மலராக நினைத்து அதை அர்ச்சிக்க எண்ணி, கண் ஒன்றைப் பிடுங்க முயற்சித்தார். அக்கணமே, சிவன் அவர்முன் தோன்றி அச்செய்கையைத் தடுத்து அருள்புரிந்தார். இதனையறிந்த மகாலட்சுமியும் சிவதரிசனம் பெற நினைத்தார். முனிவர் அகத்தியரரின் ஆலோசனைப்படி, பூலோகத்தில் ஓர் இடத்தைத் தேர்வு செய்து, அங்கு ஆயிரம் மலர்களைக் கொண்டு சிவனை அர்ச்சித்து வழிபட்டார். இச்செயலால் அகமகிழ்ந்த சிவன், அவ்விடத்தில் இலட்சுமிக்கு தரிசனம் கொடுத்து, அவ்விடத்திலேயே கோயில் கொள்ளவும் செய்தார். அவ்விடமே இப்போதைய தீயத்தூர் திருத்தலம்.
# தீயத்தூர் சகஸ்ரலட்சுமீசுவரர் கோயில்

## தல பெருமை

தேவ சிற்பி விசுவகர்மா, அகிர்புதன் மகரிசி, அக்னி புராந்தக மகரிசி மற்றும் ஆங்கிரச மகரிசி ஆகியோர் உத்திரட்டாதி நட்சத்திரத்தன்று பிறந்தவர்கள். அவர்களும் மகாலட்சுமிக்கு காட்சியருளிய சகஸ்ரலட்சுமீசுவரரைத் தரிசிக்க எண்ணி அரூப வடிவில் ஒவ்வொரு மாதமும் உத்திரட்டாதி நட்சத்திரத்தன்று இத்தலத்திற்கு சிவ ஹோமம் செய்து வழிபட வந்து செல்வதாக ஐதீகம்.
# தீயத்தூர் சகஸ்ரலட்சுமீசுவரர் கோயில்

## விசேட பூசை

ஒவ்வொரு மாதமும் உத்திரட்டாதி நட்சத்திரத்தன்று இக்கோயிலில் ருத்ர ஹோமம் நடத்தப்படுகிறது.
# தீயத்தூர் சகஸ்ரலட்சுமீசுவரர் கோயில்

## இதர தெய்வங்கள்

பிரம்மா, தட்சிணாமூர்த்தி, லிங்கோற்பவர், சண்டிகேசுவரர், வாஞ்சா கணபதி, விநாயகர், வள்ளி, தேவசேனா சமேத சுப்பிரமணியர், நந்தி, சூரியன், சந்திரன், நவக்கிரகங்கள், பைரவர் மற்றும் நாகர் ஆகியோர் இக்கோயிலில் அருள்பாலிக்கின்றனர்.
# கிராதியா

**கிராதியா** (*Cratia*) என்பது அழிந்துபோன தவளைப் பேரினம் ஆகும். இது ஆரம்பக்கால கிரெட்டேசியசு காலத்தில் பிரேசிலில் காணப்பட்டது. புதைபடிவங்கள் கண்டுபிடிக்கப்பட்டு கிராடோ உருவாக்கத்தின் பெயரால் இவைப் பெயரிடப்பட்டன. இதற்கு 2009ஆம் ஆண்டில் அனா எம். பேசு, ஜெரால்டோ ஜே. பி. மவுரா மற்றும் ரால் ஓ. கோம்சு ஆகியோர் பெயரிட்டனர். மேலும் இதன் மாதிரி இனம் *கிராதியா கிராசிலிசு* ஆகும்.
# கேப்ரியல் தாமஸ்

**கேப்ரியல் லிசா தாமஸ்** (*Gabrielle Lisa Thomas*, பிறப்பு 7, திசம்பர், 1996) என்பவர் ஒரு அமெரிக்க தடகள வீராங்கனை ஆவார். இவர் 100 மற்றும் 200 மீட்டர் விரைவோட்டத்தில் மெய்வல்லுநராக உள்ளார். 2024 ஆண்டு ஒலிம்பிக் போட்டிகளில் 200 மீட்டர் தடகள வாகையராவார். ஜார்ஜியாவில் பிறந்து மாசசூசெட்ஸில் வளர்ந்த தாமஸ் ஆர்வர்டு பல்கலைக்கழகத்தின் கல்லூரியில் பயிலும்போதே தடகளப் போட்டிகளில் கலந்துகொண்டார். 2018 இல் தொழில்முறை தடகள வாழ்க்கையைத் தொடங்கினார். தாமஸ் நோய்ப்பரவலியலில் துறையில் பொது சுகாதாரத்தில் பட்டம் பெற்றவர்.  
2020 டோக்கியோ ஒலிம்பிக்கில், இவர் 200 மீ ஓட்டத்தில் வெண்கலப் பதக்கத்தையும், பெண்களுக்கான 4 × 100 மீ தொடர் ஓட்டப் போட்டியில் வெள்ளிப் பதக்கத்தையும் வென்றார். 25, ஆகத்து, 2023 அன்று, புடாபெஸ்டில் நடந்த 2023 உலக தடகள சாம்பியன்சிப்பில் 21.81 வினாடிகளில் 200 மீட்டர் தொலைவிக் கடந்து வெள்ளிப் பதக்கத்தை வென்றார். இவர் பெண்களுக்கான 4x100மீ தொடர் ஓட்டப் பந்தையப் போட்டியில் 41.03 வினாடிகளில் இலக்கை அடைந்து சாதனை புரிந்து அமெரிக்க அணிக்கு ஒரு தங்கப் பதக்கம் பெற்றுத்தந்தார். பாரிசில் நடந்த 2024 கோடை ஒலிம்பிக் போட்டிகளில் தாமஸ் மூன்று தங்கப் பதக்கங்களை வென்றார்.
# கேப்ரியல் தாமஸ்

## துவக்ககால வாழ்க்கையும் பின்னணியும்

தாமஸ் 7, திசம்பர், 1996 அன்று ஜார்ஜியாவின் அட்லான்டாவில் பிறந்தார். இவரது தாய், அமெரிக்கரான ஜெனிபர் ராண்டால் ஆவார். தந்தை ஜமைக்காவூச் சேர்ந்த டெஸ்மண்ட் தாமஸ் ஆவார். கேப்ரியலுக்கு இரட்டையர்களான சகோதரர்கள் உள்ளனர். 2007 ஆம் ஆண்டில், எமரி பல்கலைக்கழகத்தில் முனைவர் பட்டம் பெற்ற இவரது தந்தை, மாசச்சூசெட்ஸ் பல்கலைக்கழகத்தில் ஆசிரியர் பணிசெய்வதற்காக குடும்பத்துடன் மாசசூசெட்ஸ் மாநிலத்தின் புளோரன்சிக்கு இடம்பெயர்ந்தார். குடும்பம் புளோரன்சில் குடியேறிய போது, தாமஸ் சாப்ட்பால் மற்றும் சாக்கர் விளையாட்டுகளை விரும்பி விளையாடினார், பின்னர் வில்லிஸ்டன் நார்தாம்ப்டன் பள்ளியில் தடகள அணியில் இணைந்தார். ஒரு சமயம் தன் பாட்டி வீட்டில் தொலைக்காட்சியில் அமெரிக்க வீராங்கனையான அலிசன் பெலிக்ஸ் ஓடுவதைப் பார்த்து, தனக்கு தடகள வீராங்கனையாக வேண்டும் என்ற ஆசை வந்ததாக கூறினார். உயர்நிலைப் பள்ளியில் பயின்ற நான்கு ஆண்டுகளில், தாமஸ் பல விளையாட்டு சாதனைகளைப் புரிந்தார். ஒவ்வொரு ஆண்டும் மிகவும் மதிப்புமிக்க வீரர் என்ற விருதைப் பெற்றார்.  
கேபி 2017 மற்றும் 2018 ஆம் ஆண்டுகளில் ஐவி லீக்கின் மிகச்சிறந்த தடகள வீராங்கனையாக அங்கீகரிக்கப்பட்டார். அது இவரது புகழ்பெற்ற தடகள வாழ்க்கையின் தொடக்கத்தைக் குறிப்பதாக உள்ளது.  
ஆர்வர்டு பல்கலைக்கழகத்தின் பட்டதாரியான இவர் அங்கு நரம்பியல் மற்றும் உலகளாவிய ஆரோக்கியத்தில் இளங்கலைப் பட்டப்படிப்பைப் பயின்றார். ஆஸ்டின் பிராந்திய வளாகத்தில் உள்ள ஹூஸ்டனில் உள்ள டெக்சாஸ் பல்கலைக்கழக ஹெல்த் சயின்ஸ் மையத்தில் நோய்ப்பரவலியல் துறையில், மே 2023 இல், இவர் பொது சுகாதாரப் பட்டப்படிப்பில் முதுகலை பட்டம் பெற்றார்.
# கேப்ரியல் தாமஸ்

## தொழில்

தாமஸ் ஆர்வர்டில் பயின்ற காலத்தில், தடகளத்தில் மூன்று ஆண்டுகளில் ஆறு வெவ்வேறு போட்டிகளில் 22 வெற்றிகளை ஈட்டினார். கல்லூரி மற்றும் ஐவி லீக்கில் 100 மீட்டர், 200 மீட்டர் மற்றும் உட்புற 60 மீட்டர் பந்தையங்களில் சாதனைப் புரிந்தார்.  
2021 இல் இவருக்கு நடத்தபட்ட எம். ஆர். ஐ. சோதனையில் இவரது கல்லீரலில் ஒரு கட்டியை இருப்பது தெரியவந்தது. ஆனால் அது தீங்கற்றது என்று என பின்னர் அறியப்பட்டது. ஒத்திவைக்கப்பட்ட 2020 டோக்கியோ ஒலிம்பிக்கில் போட்டியில் 200 மீட்டர் ஓட்டப்பந்தயத்தில் அமெரிக்கா சார்பில் கலந்துகொண்டார். 26, சூன், 2021 அன்று நடந்த ஐக்கிய மாநில ஒலிம்பிக் சோதனை போட்டிகளில் 21.61 வினாடிகளில் இவர் நிகழ்த்திய சாதனையானது, அந்த நேரத்தில் இரண்டாவது அதிவேகமான ஓட்டமாக இருந்தது. அது பின்னர் உலக சாதனை படைத்த புளோரன்ஸ் கிரிஃபித்-ஜாய்னரால் முறியடிக்கப்பட்டது. இத் தருணம் தாமசுக்கே ஆச்சரியத்தை அளித்தது; பந்தயத்திற்குப் பிறகு, "ஒரு ஓட்டப்பந்தய வீரராங்கனையாக நான் என்னை உணர வைத்தது. நான் இன்னும் அதிர்ச்சியிலேயே இருக்கிறேன்... ஒலிம்பிக் அணியில் இடம்பெற வேண்டும் என்பதே எனது கனவு... இப்போது நான் [அதை] சாதித்துவிட்டேன், மேலும் உயர்ந்த இலக்குகளை அடைய திட்டடமிடப் போகிறேன்" என்றார். 3, ஆகத்து, 2021 அன்று, ஒலிம்பிக் இறுதிப் போட்டியில், எலைன் தாம்சன்-ஹேரா (தங்கம்) மற்றும் கிறிஸ்டின் ம்போமா (வெள்ளி) ஆகியோருக்கு அடுத்து தாமஸ் 21.87 வினாடிகளில் ஓடி வெண்கலப் பதக்கம் வென்றார். மூன்று நாட்களுக்குப் பிறகு, அமெரிக்க அணி 4 x 100 மீ தொடர் ஓட்டத்தின் இறுதிப் போட்டிக்கு தகுதி பெற்றது, தாமஸ் சிறப்பாக ஓடினார். ஜமைக்கா அணிக்கு அடுத்து இவர் இடம்பெற்ற அமெமெரிக்க அணி இரண்டாவது இடத்தைப் பிடித்தது. இதையடுத்து அணி வீரர்களான ஜவியானே ஆலிவர், டீஹானா டேனியல்ஸ், ஜென்னா பிரந்தினி ஆகியோருடன் வெள்ளிப் பதக்கத்தைப் பெற்றார்.
# கானி புதர் தவளை

**கானி புதர் தவளை** (*Kani bushfrog*) அல்லது கானி பழுப்பு-காது புதர் தவளை (*சூடோபிலாட்டசு கானி*) என்பது *சூடோபிலாட்டசு* பேரினத்தைச் சேர்ந்த ஒரு சிறிய புதர் தவளச் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி. இந்தியாவில் இது மேற்குத் தொடர்ச்சி மலைகளிலும் தமிழ்நாட்டின் மலைகளிலும் காணப்படுகிறது.
# சாத்தூர் பிச்சைக்குட்டி

சாத்தூர் பிச்சைக்குட்டி தமிழகத்தைச் சேர்ந்த புகழ்பெற்ற வில்லிசை கலைஞர்.
# சாத்தூர் பிச்சைக்குட்டி

## **வாழ்க்கைக் குறிப்பு:**

இன்றைய தூத்துக்குடி மாவட்டம் எட்டையபுரம் அருகில் உள்ள சோழபுரத்தில் ச.பார்வதிநாதபிள்ளை, சங்கரவடிவு அம்மையார் ஆகியோரின் மகனாக 27.11.1922இல் பிறந்தவர். மனைவி பார்வதி அம்மையார்.
# சாத்தூர் பிச்சைக்குட்டி

## **வில்லிசை வாழ்க்கை:**

சாத்தூரிலுள்ள ஆயிர வைசிய நடுநிலைப் பள்ளியில் 1948ஆம் ஆண்டு முதல் 1952ஆம் ஆண்டு ஏப்ரல் மாதம் வரை ஆசிரியராகப் பணிபுரிந்தவர்.  
திருநெல்வேலி வில்லிசைப் புலவர் அய்யன்பிள்ளை சாத்தூரில் நிகழ்த்திய வில்லுபாட்டு கச்சேரிக்கு தற்செயலாக தன் நண்பர்களுடன் வந்த பிச்சைக்குட்டி அதில் மனதை பறி கொடுத்தார். அதை தொடர்ந்து அவரின் நிகழ்ச்சி எங்கு நடந்தாலும் அங்கு சென்று வில்லுப்பாட்டின் கலை நுணுக்கங்களைக் கற்றுக் கொண்டார்.  
அவர் பணியாற்றி வந்த பள்ளி மாணவர்களைக் கொண்டு ஒரு மாணவர் கலைக்குழுவினை அமைத்தார். அம்மாணவர் குழு மூலம் பிச்சைக்குட்டி இந்தியா சுதந்திரம் பெற்ற வரலாற்றினை முதன்முதலில் “ சுதந்திர உதயம் ” எனும் தலைப்பில் வில்லுப்பாட்டை அரங்கேற்றினார்.  
1949ஆம் ஆண்டு செப்டெம்பர் 11ஆம் நாள் எட்டையபுரத்தில் நிகழ்ந்த பாரதி விழாவில் இம்மாணவர்கள் பாடினர். எட்டையபுரத்தில் நிகழ்ந்த இவ்வில்லுப்பாட்டைக் கேட்ட கல்கி கிருஷ்ணமூர்த்தி, ரசிகமணி
டி.கே. சிதம்பரநாத முதலியார், கவிஞர் நாமக்கல் இராமலிங்கம் பிள்ளை ஆகியோர் பெரிதும் பாராட்டியுள்ளனர்.  
ஆங்கிலேயரது ஆட்சியை எதிர்த்துப்போரிட்ட மாவீரன் கட்டபொம்மனின் வீரவரலாற்றை வில்லுப்பாட்டுநிகழ்ச்சியாக 8.6.1952 அன்று திருச்சி வானொலி ஒலிபரப்பியது.  
1953ஆம் ஆண்டு மக்கள் தலைவர் கப்பல் ஓட்டிய செம்மல் வ.உ. சிதம்பரனாரின் தியாக வரலாற்றினைச் 'சுதந்திரக் கப்பல்' என்னும் தலைப்பில் வில்லுப்பாட்டை  திருச்சி வானொலி ஒலிபரப்பியது.  
1953 நவம்பர் 5ஆம் நாள் வியாழக்கிழமை 'தர்மத்தின் வெற்றி' என்னும் தலைப்பில் இம்மாணவர்கள் திருச்சி வானொலியில் பாடினர்.  
திருநெல்வேலி, கன்னியாகுமரி மாவட்டங்களின் அளவிலேயே முடங்கிக் கிடந்த வில்லிசையினைத் தமிழகம் முழுவதும் சென்று பாடி இக்கலைக்குப் புத்துயிர் ஊட்டி அனைவரும் ஏற்றுப் போற்றும்படி செய்தார்.  
இந்தியாவின் வடபுலத்தில் பம்பாய், ஆமதாபாத், கல்கத்தா, புதுதில்லி, ரிசிகேசம் முதலிய தமிழர் வாழும் இடங்களுக்கும், இலங்கை, மலேயா, சிங்கப்பூர், பினாங்கு ஆகிய அயல்நாடுகளுக்கும் தம் குழுவினருடன் சென்று  
சுமார் 2000க்கும் மேற்பட்ட வில்லிசை நிகழ்ச்சிகளைப் பல்வேறு இடங்களில் செய்திருக்கிறார் பிச்சைக்குட்டி.
# சாத்தூர் பிச்சைக்குட்டி

## **வில்லிசையில் பிச்சைக்குட்டி செய்த மாற்றங்கள்:**

வில்லுப்பாட்டுக் கலையில் கதைப் பொருளில் மாற்றம், கதையமைப்பில் மாற்றம், கால அளவில் சுருக்கம் போன்ற பல்வேறு மாறுதல்கள் செய்த முன்னோடிகளில் ஒருவர் பிச்சைக்குட்டி.  
வீரதேவதைகளின் கோவில்களில் பாடப்பெற்ற ரத்தம் சிந்தும் கதைகள், பழிவாங்கப்பட்டவரின் கதைகளாக மட்டுமே என்றிருந்த வில்லிசையை எல்லாக் கதைகளுக்குமானதாக மாற்றினார்.  
விடிய விடிய வில்லுப்பாட்டுப் பாடிய நிலையினையும் பகலில் வில்லுப்பாட்டுப் பாடிய நிலையினையும் பிச்சைக் குட்டி மாற்றி, மூன்று மணி நேரத்திற்குள் பாடி முடிக்கும் நிலையினை உண்டாக்கினார்.
குடம், உடுக்கு, சிங்கி, தாளக்கட்டை ஆகிய பின்னிசைக் கருவிகளுடன் தோலிசைக் கருவியான ஆர்மோனியம் பிச்சைக்குட்டி அவர்களால் புதியதாகச் சேர்க்கப்பட்டது.
# சாத்தூர் பிச்சைக்குட்டி

## **சிறப்பு:**

வில்லிசைக்கு முதன்முதலில் கலைமாமணி விருது வாங்கியவர்.  
கோவில் கொடைகளில் மட்டும் நிகழ்த்தப்பட்ட வில்லிசையை பல சங்கீத சபைகளிலும்,கர்நாடக இசையோடு பாடப் பெரும் தமிழ்க் கீர்த்தனைகளுக்கு இடம் கொடுத்து வரும் சென்னை அண்ணாமலை மன்றத்திலும் பாடபெரும் நிலைக்கு உயர்த்தியவர்.  
தமிழ் வளர்ச்சிக் கழகம் வெளியிட்ட கலை களஞ்சியம் தொகுதி 9இல் 362 ஆவது பக்கத்தில் வில்லிசை என்ற வார்த்தைக்குக் கொடுக்கப்பட்ட விளக்கப் பகுதியில் பிச்சைக்குட்டியின் வில்லிசைக் குழுவின் புகைப்படம் இணைக்கப்பட்டுள்ளது.
# சாத்தூர் பிச்சைக்குட்டி

## **இயற்றிய வில்லிசை கதைகள்:**

சுதந்திர உதயம், காந்தி மகான் கதை, கட்பொம்மு கதை, பார்வதி கல்யாணம், சீதா கல்யாணம், அய்யப்பன் கதை, கடவுள் முன் காந்தி, புதுமைப்பித்தன் கதை, வாலி மோட்சம், கண்ணகிக் கதை, கண்ணன் தூது, வள்ளித் திருமணம், தருமிக்குப் பொற்கிழியளித்த கதை, பிட்டுக்கு மண் சுமந்த கதை, ஏகலைவன் கதை, மந்தரை சூழ்ச்சி, விராட பருவம், அனுமன் தூது, ஆண்டாள் கதை, அப்பர் கதை, பாஞ்சாலி சபதம், ஆதிசங்கரர் கதை, கவி பாரதியார் கதை, மானிடர் மீட்பு, ரேணுகாதேவி சரிதம், தமிழ்வேள் சர்.பி.டி.இராஜன் கதை, பி.எஸ்.குமாரசாமி ராஜா கதை ஆகிய இருபத்தி எட்டு கதைகளைத் தன் வாழ்நாளில் இயற்றியுள்ளார்.
# சாத்தூர் பிச்சைக்குட்டி

## **விருதுகள் மற்றும் பட்டங்கள்:**

புது டெல்லி வானொலி சங்கீத சம்மேளனம் வழங்கிய விருது – 1957  
1970 – ல் தமிழ்நாடு இயல் இசை நாடக மன்றம் வழங்கிய கலைமாமணி விருது.  
இமயமலை ரிசிகேசம் வேதாந்தப் பல்கலைக்கழகத்தின் அதிபர் சிவானந்த மகராஜ் 1957 ல் வழங்கிய வில்லுப்பாட்டு பிரவீணா, வில்லுப்பாட்டு விசாரதா என்னும் இரு பட்டங்கள்.  
திருநெல்வேலி சங்கீத சபை வழங்கிய வில்லிசை சொல்லுநர், வில்லிசை அரசு என்னும் பட்டங்கள்.  
திருவாடுதுறை ஆதினம் பிச்சைக்குட்டியை ஆஸ்தான வித்துவான் ஆக்கி அவரை பெருமைபடுத்தியது.
# சாத்தூர் பிச்சைக்குட்டி

## **மறைவு:**

தன் 49 ம் வயதில் 1971 இல் இயற்கை எய்தினார்.
# சாத்தூர் பிச்சைக்குட்டி

## **பிச்சைக்குட்டி பற்றிய நூல்கள்:**

- எழுத்தாளர் சோ. தர்மன் சாத்தூர் பிச்சைக்குட்டியை பற்றி வில்லிசை வேந்தர் பிச்சைக்குட்டி என்னும் வாழ்க்கை வரலாறு நூல் எழுதியுள்ளார்.
- பாளையங்கோட்டை தூய யோவான் கல்லூரி பேராசிரியர் வி.கே. துரை அரசு என்பவர் வில்லிசை வேந்தர் கலைமாமணி சாத்தூர் பிச்சைக்குட்டி என்ற தலைப்பில் ஆய்வு செய்துள்ளார் .
# சாத்தூர் பிச்சைக்குட்டி

## **வெளி இணைப்புகள்:**

- 1.வில்லிசைக் கலைஞர் சாத்தூர் பிச்சைக்குட்டி (1922 - 1971), அ.கா. பெருமாள், கீற்று.காம், ஆகஸ்ட் 2022
https://keetru.com/index.php/2010-06-24-04-31-11/ungal-noolagam-aug22/44258-1922-1971  
- 2. அஹிம்சா மூர்த்தி - மகான் காந்தி வில்லுப்பாட்டு, சாத்தூர் பிச்சைக்குட்டி, யூடியூப்.காம், மே 09, 2020
https://www.youtube.com/watch?v=fFg-UYWvY54  
- 3. சீதா கல்யாணம் வில்லிசை வேந்தர் சாத்தூர் டாக்டர் பிச்சைக்குட்டி
https://www.youtube.com/watch?v=WO35OKKRNWc&t=32s  
- 4. வில்லிசை வேந்தர் சாத்தூர் டாக்டர் பிச்சைக்குட்டி வழங்கும் மகாபாரத சூதாட்டப் படல வில்லுப்பாட்டு
https://www.youtube.com/watch?v=NXzZsE3GH_o&t=92s
# சூடோபிலாட்டசு ஆல்டோ

**சூடோபிலாட்டசு ஆல்டோ** (Pseudophilautus alto) என்பது பொதுவாக **ஒட்டன் சமவெளி புதர் தவளை** என்று அறியப்படுகிறது. இது *ராக்கோபோரிடே* குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையின் மத்திய மலைப்பகுதிகளில் மட்டுமே காணப்படும் அகணிய உயிரி ஆகும். இது ஓட்டன் சமவெளி மற்றும் பட்டிப்போலாவில் காணப்படுகிறது.  
*சூடோபிலாட்டசு ஆல்டோ*வின் இயற்கையான வாழிடம் வெப்ப மண்டல மலைப்பாங்கான காடு ஆகும். ஆனால் இவை தேயிலைத் தோட்டங்கள் மற்றும் மானுட வாழிட எல்லையில் உள்ள வனப்பகுதிகளிலும் காணப்படுகின்றன. இவை பொதுவாகத் தரையிலிருந்து 0.3-2 மீட்டருக்கும் குறைவான புதர்களில் காணப்படுகின்றன.  
*சூடோபிலாட்டசு ஆல்டோ* வாழிட இழப்பால் அச்சுறுத்தப்படுகிறது. இது ஓட்டன் சமவெளி தேசிய வனத்தில் காணப்படுகிறது.
# ரேலா

**மலேசிய தன்னார்வ படைத் துறை** அல்லது **ரேலா** (மலாய்: *Jabatan Sukarelawan Malaysia* (**RELA**); ஆங்கிலம்: *Malaysia Volunteers Corps Department*) என்பது மலேசிய உள்துறை அமைச்சின் கீழ் உள்ள மலேசிய துணை இராணுவப் படைத்துறை ஆகும்.  
இந்தப் படைத்துறை, மலேசிய நாட்டிற்குள் வரும் எதிரிகளைக் எதிர்கொள்ளும் மலேசியப் பாதுகாப்புப் படைகளுக்கு உதவும் தன்னார்வலர் பாதுகாப்புப் படையைக் கொண்ட ஓர் அமைப்பு.
# ரேலா

## வரலாறு

சூலை 3, 1972-இல், அவசரகால சட்டம் 1964 *(Emergency Act 1964)*; தேவையான ஒழுங்குமுறைகள் சட்டம் 1966 *(Necessary Powers Act 1966)* ஆகிய சட்டங்களின் கீழ்; மலேசிய தன்னார்வ படைத் துறை *(Association of People's Volunteers)* நிறுவப்பட்டது. மலேசிய தன்னார்வ படைத் துறையின் அடித்தளம் 1948-ஆம் ஆண்டு கிராமக் கட்டுப்பாட்டு அமைப்பு *(Village Control Organization or Home Guard)* அல்லது வீட்டுக் கட்டுப்பாட்டு அமைப்புக்கு முந்தையது.  
மலாயா கூட்டமைப்பு அமைவிற்குப் பின்னர் மலாயா அவசரகால நிலை ஏற்பட்டது. அப்போது ஊர்க்காவல் படை *(Home Guard)* உருவாக்கப்பட்டது. மலேசிய தன்னார்வ படைத் துறை; மலாயா ஊர்க்காவல் படை விதிமுறைகள் 1950 மற்றும் 1951-இன் *(Home Guard Regulations 1950 & 1951)* அதிகார வரம்பிற்கு உட்பட்டது.
# ரேலா

## வரலாறு

### மலாயா அவசரகால நிலை

இதற்கிடையில், மலாயா அவசரகால நிலையின் தொடக்கத்தில் மலாயா கம்யூனிஸ்ட் கட்சியின் தாக்குதல்கள் அதிகமாக பரவியதால், பொதுமக்கள் தாங்களாகவே முன்வந்து ஊர்க்காவல் படையில் சேரந்தனர். மலாயா கம்யூனிஸ்ட் கட்சியின் அச்சுறுத்தல்கள் குறைந்ததைத் தொடர்ந்து 1 சூலை 1959 அன்று ஊர்க்காவல் படை கலைக்கப்பட்டது.  
1964 செப்டம்பரில் இந்தோனேசியா-மலேசியா மோதல் ஏற்பட்டபோது, அரசாங்கம் ஓர் அமைதிக் காப்பு படையை *(Vigilante Corps)* நிறுவியது. அதன் பின்னர் நாட்டில் அமைதி நிலை ஏற்பட்டது. அதைத் தொடர்ந்து, 25 பிப்ரவரி 1967 அன்று, அமைதிக் காப்பு படையை கலைக்க மலேசிய அமைச்சரவை முடிவு செய்தது.
# குடியரசுத் தலைவர் இல்லம், சிம்லா

உட்பகுதி, சிம்லா]]  
**இந்தியக் குடியரசுத் தலைவர் இல்லம்** (*Rashtrapati Niwas*), இந்தியாவின் இமாச்சலப் பிரதேசம் மாநிலத்தின் தலைநகரான சிம்லாவில் உள்ளது. இது பிரித்தானிய இந்தியாவின் தலைமை ஆளுநரின் கோடைக்கால இல்லம் மற்றும் அலுவலகமாக இயங்கியது. இக்கட்டிடத்தை இந்திய வைஸ்ராய் டப்ளின் பிரபு ஆட்சிக் காலத்தில் **ஜேக்கபெதன்** பாணியில், பிரித்தானிய கட்டிடக் கலைஞர் ஹென்றி இர்வின் 1880ஆம் ஆண்டில் துவக்கி, 23 சூலை 1888 அன்று கட்டி முடித்தார். தற்போது இவ்வளாகத்தில் இந்திய உயர்கல்வி நிறுவனம் செயல்படுகிறது  
331 ஏக்கர் பரப்பளவு நிலத்தில் இக்கட்டிடத்தை கட்டி முடிக்க ரூபாய் 38 இலட்சம் செலவானது. தற்போது இக்கட்டிடம் 10 ஏக்கர் பரப்பளவில் உள்ளது.
# குடியரசுத் தலைவர் இல்லம், சிம்லா

## வரலாறு

பிரித்தானிய இந்தியாவின் தலைமை ஆளுநர் ஆர்ச்சிபால்ட் வேவல் மற்றும் இந்தியத் தலைவர்கள் இவ்விடத்தில் கூடி இந்தியாவுக்கு தன்னாட்சி உரிமை தருவது குறித்து மாநாடு நடத்தினர்.  
இந்திய விடுதலைக்குப் பின்னர் இந்தியக் குடியரசுத் தலைவரின் கோடைக்கால இல்லமாக இருந்த இவ்வளாகம், காலப்போக்கில் மத்தியப் பொதுப் பணித்துறை, இமாச்சலப் பிரதேச உயர் நீதிமன்றம், இமாச்சலப் பிரதேச பல்கலைக்கழகம் நிறுவப்பட்டது. அன்றைய குடியரசுத் தலைவர் சர்வபள்ளி இராதாகிருஷ்ணன் ஆலோசனையின் பேரில் 20 அக்டோபர் 1965 அன்று இவ்வளாகத்தில் இந்திய கல்வி அமைச்சகத்தின் கீழ் இந்திய உயர்கல்வி நிறுவனம் நிறுவப்பட்டது.தற்போது குடியரசுத் தலைவரின் கோடைக்கால இல்லம், சிம்லா மாவட்டத்தில் உள்ள மஷோப்ரா பகுதியில் அமைந்துள்ளது.
# குடியரசுத் தலைவர் இல்லம், சிம்லா

## இதனையும் காண்க

- குடியரசுத் தலைவர் இல்லம் (புது தில்லி)
- குடியரசுத் தலைவர் நிலையம் (சிக்கந்தராபாத்)
- குடியரசுத் தலைவர் இல்லம், மசோப்ரா
# குடியரசுத் தலைவர் இல்லம், மசோப்ரா

**குடியரசுத் தலைவர் இல்லம்**, (*Rashtrapati Niwas*), இந்தியக் குடியரசுத் தலைவரின் கோடைக்கால வாழிடம் மற்றும் அலுவலகம் ஆகும்.. இது இந்தியாவின் இமாச்சலப் பிரதேசம் மாநிலத்தின் தலைநகரான சிம்லா நகரத்திலிருந்து 13 கிலோ மீட்டர் தொலைவில் இமயமலையில் அமைந்த சராப்ரா மலைப்பகுதில் 8250 அடி (2514 மீட்டர்) உயரத்தில் அமைந்துள்ளது.
# குடியரசுத் தலைவர் இல்லம், மசோப்ரா

## இதனையும் காண்க

- குடியரசுத் தலைவர் இல்லம் (புது தில்லி)
- குடியரசுத் தலைவர் நிலையம் (சிக்கந்தராபாத்)
- குடியரசுத் தலைவர் இல்லம், சிம்லா
# குடியரசுத் தலைவரின் குடில்

**இந்தியக் குடியரசுத் தலைவரின் குடில்** (*Rashtrapati Ashiana*), இந்தியக் குடியரசுத் தலைவரின் கோடைக்கால வாழிடம் மற்றும் அலுவலகம் ஆகும். இக்குடில் உத்தராகண்டம் மாநிலத்தில் உள்ள டேராடூனில் உள்ளது. இக்குடில் 237 ஏக்கர் பரப்பளவில் உள்ள வளாகத்தில் 1920ஆம் ஆண்டில் கட்டப்பட்டது. 2016ஆம் ஆண்டில் இக்குடிலில் சீரமைப்பு பணி மேற்கொள்ளப்பட்டது.
# குடியரசுத் தலைவரின் குடில்

## இதனையும் காண்க

- குடியரசுத் தலைவர் இல்லம், புது தில்லி
- குடியரசுத் தலைவர் இல்லம், மசோப்ரா
- குடியரசுத் தலைவர் நிலையம், சிக்கந்தராபாத்
- குடியரசுத் தலைவர் இல்லம், சிம்லா
# சராப்ரா

**சராப்ரா** (*Chharabra*), இந்தியாவின் இமாச்சலப் பிரதேசம் மாநிலத்தின் சிம்லா மாவட்டத்தில் இமயமலையில் அமைந்த ஒரு கிராமம் ஆகும். இக்கிராமம் சிம்லா நகரத்திலிருந்து 13 கிலோ மீட்டர் தொலைவிலும், இமயமலையில் 8250 அடி (2514 மீட்டர்) உயரத்திலும் அமைந்துள்ளது. இக்கிராமத்தில் குடியரசுத் தலைவரின் கோடைக்கால இல்லம் அமைந்துள்ளது. ராஜ் தர்பங்கா சமஸ்தான மன்னர் காமேஷ்வரின் கோடைக்கால வாழிடமான *கல்யாணி இல்லம்* இக்கிராமத்தில் உள்ளது.
இக்கிராமம் மலையேற்றப் பயிற்சிக்கு சிறந்ததாகும்.
# சராப்ரா

## கல்வி நிலையங்கள்

இமயமலை பன்னாட்டுப் பள்ளி
தர்பங்கா சமஸ்தானம்
# சராப்ரா

## தங்கும் விடுதிகள்

- காட்டுப்பூ தங்கும் விடுதி
- தேவதாரு மலை தங்கும் விடுதி
- மதுபன் தங்கும் விடுதி
# சராப்ரா

## உணவகங்கள்

- செர் இ பஞ்சாப்
- செவ்னார்
- ரோசன் தேனீர் விடுதி
# சராப்ரா

## இதனையும் காண்க

- குடியரசுத் தலைவர் இல்லம், மசோப்ரா
# சிறந்த சண்டைக் காட்சி ஒருங்கிணைப்பாளருக்கான தமிழக அரசின் திரைப்பட விருது

**சிறந்த சண்டைக் காட்சி ஒருங்கிணைப்பாளருக்கான தமிழ்நாடு அரசின் திரைப்பட விருது** (*Tamil Nadu State Film Award for Best Stunt Coordinator*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில் செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.
# சிறந்த சண்டைக் காட்சி ஒருங்கிணைப்பாளருக்கான தமிழக அரசின் திரைப்பட விருது

## பட்டியல்

விருது பெற்றறவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.
| 2015 | டி. ரமேஷ் | *உத்தம வில்லன்* |  |
| --- | --- | --- | --- |
| - | 2014 | திலீப் சுப்பராயன் | *மஞ்சப்பை*
*இரா* |
| 2013 | சூப்பர் சுப்பராயன் | *சிலம்பாட்டம்* |  |
| 2007 | அனல் அரசு | *கருப்பசாமி குத்தகைதாரர்* |  |
| 2006 | சூப்பர் சுப்பராயன் | *வெயில்* |  |
| 2005 | கனல் கண்ணன் | *சண்டக்கோழி* |  |
| 2004 | பீட்டர் ஹீன் | *போஸ்* |  |
| 2003 | தளபதி தினேஷ் | *வின்னர்*
*உன்னைச் சரணடைந்தேன்* |  |
| 2002 | ஜாகுவார் தங்கம் | *பகவதி* |  |
| 2001 | சூப்பர் சுப்பராயன் | *பூவேலி* |  |
| 1998 | ஜாகுவார் தங்கம் | *பிரியமுடன்* |  |
| 1997 | சூப்பர் சுப்பராயன் | *அருணாசலம்* |  |
| 1996 | கனல் கண்ணன்
ஜாகுவார் தங்கம் | *செல்வா*
*பூமணி* |  |
| 1995 | கனல் கண்ணன் | *முத்து* |  |
| 1994 | ராக்கி ராஜேஷ்
விக்ரம் தர்மம் | *ஆனஸ்ட் ராஜ்*
*மகாநதி* |  |
| 1993 |  |  |  |
| 1992 | ராக்கி ராஜேஷ் | *சின்ன கவுண்டர்*
*செம்பருத்தி* |  |
| - | 1991 | விக்ரம் தர்மம் | *நடிகன்* |
| 1990 | ராம்போ ராஜ்குமார் | *ஒரு தொட்டில் சபதம்* |  |
# பிகானேர் மக்களவைத் தொகுதி

**பிகானேர் மக்களவைத் தொகுதி** (*Bikaner Lok Sabha constituency*) இந்தியவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.
# பிகானேர் மக்களவைத் தொகுதி

## சட்டமன்றத் தொகுதிகள்

தற்போது, பிகானேர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:
| 6 | அனுப்கர் (ப.இ.) | அனூப்கர் | சிம்லா தேவி | இதேகா | இதேகா |
| --- | --- | --- | --- | --- | --- |
| 12 | காஜீவாலா (ப.இ.) | பிகானேர் | விசுவநாத் மேக்வால் | பாஜக | இதேகா |
| 13 | பிகானேர் மேற்கு | ஜெத்தானந்த் வியாஸ் | பாஜக | பாஜக |  |
| 14 | பிகானேர் கிழக்கு | சித்தி குமாரி | பாஜக | பாஜக |  |
| 15 | கோலாயத் | அன்சூமான் சிங் பாட்டி | பாஜக | பாஜக |  |
| 16 | லுங்கரன்சார் | சுமித் கோடாரா | பாஜக | இதேகா |  |
| 17 | துங்கர்கார் | தாராச்சந்த் சரசுவத் | பாஜக | இதேகா |  |
| 18 | நோக்கா | சுசிலா இராமேசுவர் துடி | இதேகா | பாஜக | } |
# பிகானேர் மக்களவைத் தொகுதி

## நாடாளுமன்ற உறுப்பினர்கள்

| 1952 | மஹாராஜா கர்னி சிங் | சுயேச்சை |
| --- | --- | --- |
| 1957 |  |  |
| 1962 |  |  |
| 1967 |  |  |
| 1971 |  |  |
| 1977 | ஹரி ராம் மக்காசர் கோடாரா | ஜனதா கட்சி |
| 1980 | மன்பூல் சிங் சவுத்ரி | இந்திய தேசிய காங்கிரஸ் (ஐ.) |
| 1984 | இந்திய தேசிய காங்கிரசு |  |
| 1989 | சோபத் சிங் மக்கசார் கோடாரா | இந்தியப் பொதுவுடமைக் கட்சி (மார்க்சிஸ்ட்) |
| 1991 | மன்பூல் சிங் சவுத்ரி | இந்திய தேசிய காங்கிரசு |
| 1996 | மகேந்திர சிங் பாட்டி | பாரதிய ஜனதா கட்சி |
| 1998 | பல்ராம் சாக்கர் | இந்திய தேசிய காங்கிரசு |
| 1999 | ராமேஷ்வர் லால் தூடி |  |
| 2004 | தர்மேந்திரா | பாரதிய ஜனதா கட்சி |
| 2009 | அர்ஜுன் ராம் மேக்வால் |  |
| 2014 |  |  |
| 2019 |  |  |
| 2024 | } |  |
# மலேசிய தேசிய பாதுகாப்பு மன்றம்

**மலேசிய தேசிய பாதுகாப்பு மன்றம்** (மலாய்: *Majlis Keselamatan Negara Malaysia* (**MKN**); ஆங்கிலம்: *Malaysian National Security Council* (**NSC**); ஜாவி: مجليس کسلامتن نݢارا مليسيا) என்பது மலேசியப் பிரதமர் துறையின் கீழ் உள்ள மலேசிய அரசின் பாதுகாப்பு மன்றம்; மற்றும் மலேசியாவின் தேசிய பாதுகாப்புக் கொள்கைகளை ஒருங்கிணைக்கும் பொறுப்பை வகிக்கும் அரசு முகமையாகும்  
இந்த அமைப்பு அரசாங்கத்தின் அனைத்து மட்டங்களிலும்; பொது ஒழுங்கு, பாதுகாப்பு, அரசு முதன்மைச் சேவைகளைக் கணிகாணிக்கிறது. நாட்டின் அச்சுறுத்தல்களுக்கு ஏற்ப தன் செயல்பாடுகளை மாற்றி அமைக்கிறது; மற்றும் நாட்டின் பாதுகாப்பு முயற்சிகளுக்கு வழிகாட்டும் கட்டளைகளையும் சீர்செய்கிறது.
# மலேசிய தேசிய பாதுகாப்பு மன்றம்

## அமைப்பு

இந்த மன்றம் மலேசியப் பிரதமரின் தலைமையில் செயல்படுகிறது.
# மலேசிய தேசிய பாதுகாப்பு மன்றம்

## அமைப்பு

### நிர்வாக உறுப்பினர்கள்

- மலேசியப் பிரதமர் - தலைவர்
- மலேசிய துணைப் பிரதமர் - துணைத் தலைவர்
- தலைமை இயக்குநர்
- மலேசிய தற்காப்பு அமைச்சர்
- மலேசிய உள்துறை அமைச்சர்
- மலேசிய இலக்கவியல் அமைச்சர்
- மலேசிய அரசாங்கத்தின் தலைமைச் செயலாளர்
- மலேசிய பாதுகாப்பு படைகளின் தலைவர்
- அரச மலேசிய காவல் துறை தலைவர்
# மலேசிய தேசிய பாதுகாப்பு மன்றம்

## வரலாறு

13 மே இனக்கலவரம்; மலேசியா போன்ற பல்லின சமூகத்தில் நிலவும் வேறுபாடுகள், உணர்திறன்கள் ஆகியவற்றின் முக்கியத்துவம் குறித்து பல்வேறு தரப்புகளுக்கு இடையில் விழிப்புணர்வை ஏற்படுத்தியது.
அந்த நிகழ்வைத் தொடர்ந்து, தேசிய செயல்பாட்டு மன்றம் (மலாய்: *Majlis Gerakan Negara* (**MAGERAN**); ஆங்கிலம்: *National Operations Council* (**NSC**) நிறுவப்பட்டது.  
அப்போதைய நிலையில் நாட்டிற்கான பொதுப் பாதுகாப்பை உறுதி செய்தல், பொது மக்களிடையே அமைதியைப் பாதுகாத்தல், நாட்டிற்குத் தேவையான முக்கியப் பொருட்களை வழங்குதல்; மற்றும் நடைமுறைல் இருக்கும் சேவைகளை மேம்படுத்துதல் போன்றவை தேசிய செயல்பாட்டு மன்றத்தின் முக்கிய இலக்காக இருந்தன.
# மலேசிய தேசிய பாதுகாப்பு மன்றம்

## வரலாறு

### கம்யூனிச அச்சுறுத்தல்கள்

நாட்டின் நிலைமை மேம்பட்டதும், 1971-ஆம் ஆண்டு தேசிய செயல்பாட்டு மன்றம் கலைக்கப்பட்டது. தேசிய, மாநில, மாவட்ட அளவிலான பாதுகாப்புத் தன்மையை நிர்வகிப்பதற்குப் பொறுப்பான ஒரு நிறுவனம் தேவை என்று அரசாங்கம் உணர்ந்தது.  
அத்துடன் அந்த வேளையில், கம்யூனிச அச்சுறுத்தல்களும் இருந்தன; மற்றும் இனங்களுக்கு இடையிலான உறவுத் தனமைகளும் சற்றே பலகீனமாக இருந்தன. இவற்றின் காரணமாக பிப்ரவரி 23, 1971 அன்று, மலேசிய தேசிய பாதுகாப்பு மன்றத்தை அரசாங்கம் நிறுவியது.
# 3-மெத்தில்-2-பெண்டனோன்

**3-மெத்தில்-2-பெண்டனோன்** (*3-Methyl-2-pentanone*) என்பது C<sub>6</sub>H<sub>12</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 3-மெத்தில்பெண்டேன்-2-ஒன், மெத்தில் ஈரிணைய பியூட்டைல் கீட்டோன் என்ற பெயர்களாலும் இக்கோட்டோன் அழைக்கப்படுகிறது. அலிபாட்டிக் கீட்டோனான இது 2-எக்சனோன் சேர்மத்திற்கான மாற்றியனுமாகும். ஒரு கரைப்பானாகவும், தொகுப்பு வினைகளில் ஓர் இடைநிலையாகவும் இது பயன்படுத்தப்படுகிறது. இதன் தொழில்துறை முக்கியத்துவம் குறைவாக உள்ளது.  
அசிட்டால்டிகைடுடன் 2-பியூட்டானோனைச் சேர்த்து கார வினையூக்கியின் உதவியுடன் ஆல்டால் ஒடுக்க வினை மூலம் இது தயாரிக்கப்படுகிறது. இவ்வினையில் 4-ஐதராக்சி-3-மெத்தில்-2-பெண்டனோன் உருவாகிறது. இது ஒரு அமில வினையூக்கியினால் நீர்நீக்கம் செய்யப்பட்டு 3-மெத்தில்-3-பெண்டென்-2-ஒன் ஆக உருவாகிறது. தொடர்ந்து பலேடியம் வினையூக்கியானால் ஐதரசனேற்றம் செய்யப்பட்டு இறுதியாக 3-மெத்தில்-2-பெண்டனோன் உருவாகிறது.  
:
# மெசிட்டைல் ஆக்சைடு

| Watchedfields = changed
| verifiedrevid = 426873209
| Name = மெசிட்டைல் ஆக்சைடு</br>Mesityl oxide
| ImageFile_Ref =
| ImageFile = Mesityl oxide.png
| ImageName = மெசிட்டைல் ஆக்சைடு
| ImageFile1 = Mesityl-oxide-3D-balls.png
| ImageFile2 = Mesityl-oxide-3D-vdW.png
| PIN = 4-மெத்தில்பெண்ட்-3-யீன்-2-ஒன்
| OtherNames = மெசிட்டைல் ஆக்சைடு
ஐசோபியூட்டினைல் மெத்தில் கீட்டோன்
மெத்தில் ஐசோபியூட்டினைல் கீட்டோன்
ஐசோபுரோப்பைலிடின் கீட்டோன்
|Section1=
|Section2=
# மெசிட்டைல் ஆக்சைடு

## தயாரிப்பு

அசிட்டோனின் ஆல்டால் ஒடுக்க வினை மூலம் ஈரசிட்டோன் ஆல்ககால் தயாரிக்கப்பட்டு பின்னர் நீர்நீக்க வினையினால் மெசிட்டைல் ஆக்சைடு உருவாகிறது.  
:  
போரோன் மற்றும் ஐசோபோரோன் சேர்மங்களும் இதே நிபந்தனைகளில் உருவாகின்றன. மைக்கேல் கூட்டு வினையின் மூலமாக ஐசோபோரோன் உருவாகும்.  
:  
ஆல்டால் ஒடுக்க வினை தொடர்ந்து நிகழும்போது போரோன் உருவாகிறது.  
:
# மெசிட்டைல் ஆக்சைடு

## பயன்கள்

மெசிட்டைல் ஆக்சைடு ஒரு கரைப்பானாகவும், ஐதரசனேற்ற வினையின் மூலம் மெத்தில் ஐசோபியூட்டைல் கீட்டோனை உற்பத்தி செய்யவும் பயன்படுத்தப்படுகிறது.:  
:  
தொடர்ந்து ஐதரசனேற்றத்திற்கு உட்படுத்தினால் 4-மெத்தில்-2-பெண்டனால் உருவாகிறது. இதை மெத்தில் ஐசோபியூட்டைல் கார்பினால் என்றும் அழைக்கலாம்.  
வளைய இருகீட்டோனான டைமெடோன் தயாரிக்கவும் மெசிட்டைல் ஆக்சைடு பயன்படுத்தப்படுகிறது.
# பீட்டா-ஐசோபோரோன்

**β-ஐசோபோரோன்** (β-Isophorone) என்பது C<sub>9</sub>H<sub>14</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். (CH<sub>3</sub>)<sub>3</sub>C<sub>6</sub>H<sub>7</sub>O என்ற அமைப்பு வாய்பாட்டாலும் இந்த சேர்மத்தை அடையாளப்படுத்தலாம். β,γ-நிறைவுறாகீட்டோனாக β-ஐசோபோரோன் வகைப்படுத்தப்படுகிறது. α-ஐசோபோரோன் சேர்மத்தின் மாற்றியனாகவும் இது. கருதப்படுகிறது.  
அசிட்டோன் சேர்மத்திலிருந்து β-ஐசோபோரோனை தயாரிக்க இயலும். α-ஐசோபோரோனைப் போலவே β-ஐசோபோரோனும் நிறம்ற்ற ஒரு நீர்மமாகும்.
# பீட்டா-ஐசோபோரோன்

## இதையும் காண்க

- போரோன்
# திருவலஞ்சுழி சேத்திரபாலர் கோயில்

**திருவலஞ்சுழி சேத்திரபாலர் கோயில்** என்பது கும்பகோணம்-தஞ்சாவூர் தொடருந்து பாதையில், சுவாமிமலை நிலையத்திலிருந்து வடக்கே 1-கி. மீ. தொலைவில் உள்ள திருவலஞ்சுழியில், கும்பகோணம்- தஞ்சை நெடுஞ்சாலையில் உள்ள திருவலஞ்சுழி வலஞ்சுழிநாதர் கோயில் வளாகத்தில் தென்புறத்தில் உள்ளது. இக்கோயில் சேத்திரபாலருக்கு (பைரவரின் ஒரு வடிவம்) அமைக்கப்பட்டுள்ளது.